A yi sám wɔ́ á ńnam âkoé, a vəŋan Asiría bilíg, Ninîvə efǔn dzāl, ǹkód anə́ ńkōd­ ǹnam. 14Á zāŋ dzīē, miǹkunda bíyə́m myâyi sɔ́ tɔbɔ ai tsíd yā ndoŋ məkyaí mə́sə; engudu ónɔnɔ́ ai mvə́b byâyi bómbō wē, bâyi wóg ńlɔ̄ŋán á wúndi. A tádigi á ḿbɛ̄ sí, hə bifun, mim̀bóŋ mí ómaŋ mí ńdzōgó á ńsəŋ. 15Éyə̄ hḿ é tísɔn miǹtag e ngábə́ tə́lə̄ á mɛs nyí, á é ngābə́ kɔ́bɔ́gɔ á ńnə̄m étēde nâ: "Hə ma a ma ! Təge ai m̀fə́!" Éńdzɔ ě vəŋan yǎ bīlíg nyī, ábəmbá tsíd yā məfan ? É mod ósə ǎ lod étē a kpə́gələ, a lɔ́ŋɔ olólɔ́ŋ a dəgələ wɔ́.